Ludwig van Beethoven

|  |  |  |  |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |

Ludwig van Beethoven je flamskega porekla. Je najmlajši med dunajskimi klasiki. Rodil se je v Bonnu leta 1770 kot sin dvornega klasika. Njegov ded je bil dvorni dirigent kölnskega kneza, oče pa tenor. Tako je bilo popolnoma normalno, da je tudi mladi Ludwig pristal v kneževi službi najprej kot čembalist in organist, pozneje kot violinist v opernem orkestru.

Njegovo otroštvo in mladost sta bila zaznamovana z revščino in težavami, saj je moral že zgodaj nadomestiti starše ter prevzeti odgovornost za družino. Pomagali so mu različni aristokrati, ki so bili navdušeni nad njegovimi improvizacijami na klavirju.

1792 leta, s sedemnajstimi leti, se je preselil na Dunaj, da bi študiral in se preživljal kot pianist, učitelj in skladatelj. Tam je preizkusil njegovo glasbeno znanje Mozart, ki je navdušeno dejal: *"Povem vam o tem človeku bo govoril ves svet. "*

Bil je samozavesten, ponosen in samosvoj. Ni želel izkoristiti star način dobrotnikov (mecenov), ki je bil takrat v veljavi. Bil je svobodnjak. Strgal je posvetilo Eroice, ki je bilo namenjeno Napoleonu, ker je ta izdal republiko, ko se je proglasil za cesarja. Bil je goreč republikanec. To pa ga ni oviralo pri prijateljevanju z aristokracijo.

Večkrat je bil zaljubljen v mlade dame, ki mu zaradi njegovega stanu in položaja, niso bile dosegljive. Tudi takrat, ko je bil finančno uspešen je živel bedno in v umazaniji, ker ni znal dobro gospodariti.

Težke življenjske razmere so skladatelja nenehno spremljale. Najtežje mu je bilo, ko je pri tridesetih letih oglušel. Takrat je moral opustiti vsako misel igranju. Z ljudmi se je pogovarjal s pomočjo svinčnika in papirja. Pomagal si je z različnimi slušnimi pripravami, ki pa mu niso dosti pomagale. Najbolj nenavadno je, da so bila njegova največja dela narejena v obdobju, ko je popolnoma izgubil sluh.

Beethoven je umrl 26. marca. Na njegov pogreb 29. marca je prišlo med 10.000 in 30.000 ljudi.

Beethovnova dela so značilne klasične oblike s čustvenim izrazom, ki ga je našel v novih sozvočjih in tako odprl pot novemu obdobju v zgodovini glasbene umetnosti. Beethovnov genialni duh še vedno privlači tako glasbenike kot ljubitelje glasbene umetnosti. Zapustil nam je veliko del. Njegovih devet simfonij, koncerti (5 za klavir), 16 godalnih kvartetov, 32 klavirskih sonat, 10 sonat za violino, in 5 za čelo predstavljajo njegova nenehno izvajana dela. Najbolj znane simfonije so peta, tretja imenovana Eroica, šesta Pastoralna in zelo močna in čudovita deveta. Beethoven ima po vsej pravici mesto med največjimi skladatelji v zgodovini.

**Od kod izvira ime Beethoven?**

*Beeth* pomeni 'pesa' in *Hoven* je množina od 'Hof', kar pomeni 'kmetija'. *Beethoven* torej pomeni 'kmetija sladkorne pese'. V pokrajini Liège je vas z imenom *Betthoven.*

V 15. stoletju so bili Beethovni v Limbourgu in Liègu.
V 16. stoletju so Beethovni živeli v veliko vaseh v Brabantu: Leefdael, Rotselaer, Bertem, Haecht, Neder Ockerzeel
Potem so se družine preselile v mesta: Malines, Louvain, Anvers.

Ob koncu 17. stoletja in na začetku 18. stoletja sta Corneille in njegova sestra Maria prišla v Malines. On je bil poreklom iz Bertema, njegov oče iz Boortmeerbeeka in njegovi predniki iz Kampenhouta.

**Selitve Beethovnove družine**

Nizozemska

Luksemburg

Nemčija

Francija

Louis, Ludwigov stari oče, je začel s selitvami van Beethovnove družine.

Leta 1731 je zapustil Malines in se odselil v Louvain. Potem je bil nekaj mesecev v Liègu konec 1732. Leta 1733 se je odselil v Bonn. Nato se mu je pridružil še brat Corneille in starši.

**Beethovnovo družinsko deblo**

**Kronološki pregled dogodkov v Beethovnovem življenju**

|  |  |
| --- | --- |
| 1770 | 16. december: rojen v Bonnu (ni sigurno)17. december: krščen v Bonnu*Krstni list Ludwiga van Beethovena* |
| 1774 | Ludwig se uči glasbe s svojim očetom |
| 1776 | 2. oktober: krst brata Nikolausa Johanna*Muzej v Bonu – hiša, v kateri je Beethoven živel kot otrok* |
| 1778 | **26. marec: Ludwigov prvi javni nastop v Kölnu** |
| 1779 | 23. februar: krst sestre Anne Marie Franziske (umrla štiri dni kasneje)oktober: Neefe spremlja Ludwigovo glasbeno učenje  |
| 1781 | 17. januar: krst brata Franza Georga (umrl dve leti kasneje) |
| 1782 | **Objava njegovega prvega dela (Dresslerjeva variacija)** |
| 1783 | **14. oktober: objava treh sonat in drugih del** |
| 1784 | **Junij: Ludwiga imenujejo za organista Zbora Maximiliana Franza. Star je 14 let.***Muzej v Bonnu - klavir* |
| 1786 | 5. maj: krst sestre Marie Margarethe (umrla eno leto kasneje) |
| 1787 | Obiskal Dunaj, študiral z Mozartom17. julij: smrt matere*Grob Beethovnove mater v Bonnu* |
| 1789-1792 | **Štiri sezone igral kot violinist v operi v BonnuŠtevilna skladbe** |
| 1791 | 5. december: Mozartova smrt |
| 1792 | 2. november: odšel na Dunaj10. november: prišel na DunajŠtudiral glasbo s Haydnom18. december: očetova smrt |
| 1794 | Maj: brat Carl pride na Dunaj19. januar: Haydn se vrne v London. Ludwig študira z Albrechtsbergerjem**Skladanje prvega večjega dela: Trio za klavir (opus 1)** |
| 1795 | 29. marec: prvi javni nastop na Dunaju; igral je svoja lastna delaJulij: končal študij z AlbrechtsbergerjemAvgust: objavili Trio za klavir (opus 1)September: Haydn se vrne na Dunaj in sestane z Ludwigom26. december: brat Johann pride na DunajZaprosi za roko Magdaleno Willmann, vendar ga ta zavrne |
| 1796 | Veliko skladb in odigran koncert v PragiJulij: vrnitev na Dunaj po Pragi, Dresdnu, Leipzigu in Berlinu preden je odšel na koncert v Budimpešto |
| 1797 | Verjetno leto resne bolezni, ki je sprožila njegovo gluhost |
| 1797-1799 | Skladanje in objava del*Podpis Ludwiga van Beethovna* |
| 1799 | Imel učne ure pri Salieriju**Začel skladati svojo prvo simfonijo** |
| 1800 | Koncert na Dunaju, igra svojo prvo simfonijoKonec leta: sklada svojo drugo simfonijo*Partitura prve simfonije Ludwiga van Beethovna* |
| 1802 | Februar: končal svojo drugo simfonijoApril: odšel v [Heiligenstadt](http://www.lvbeethoven.com/Bio/TestamentHeiligenstadt.html) v upanju, da se bo njegov sluh popravilV oktobru se vrnil na Dunaj*Heiligenstadt, kjer je Beethoven napisal svojo oporoko* |
| 1803 | Januar: Ludwig postane skladatelj Dunajskega gledališča, kjer je živel z bratom CarlomJunij-oktober: uglasbil simfonijo Eroica6. avgust: izdelovalec klavirjev Sébastien Erard mu je za darilo poslal nov klavir. To je omogočalo večje intervale – tako kot klavirji, ki jih imamo danes. |
| 1804 | April: konča se pogodba z gledališčem |
| 1805 | 7. april: prva javna izvedba simfonije EroicaŠtevilna dela o Leonori, s premiero 20. novembra*Partitura tretjesimfonije imenovane Eroica*  |
| 1806 | 25. maj: poroka brata Casparja CarlaPotovanje s Princem Lichnowsky in skladanje četrte simfonije |
| 1807 | Uglasbitev Uverture CoriolanMarec: prva izvedba četrte simfonijeJesen: skladanje pete simfonije |
| 1808 | Pomlad-poletje: skladanje šeste simfonije imenovane PastoralnaDecember: Izvedba šeste simfonije |

|  |  |
| --- | --- |
| 1809 | 9. april: objavljena je vojna proti Franciji10. maj: francoska vojska obkoli Dunaj11. – 12. maj: Francija zasede DunajBeethoven uči glasbo nadvojvodo Rudolfa |
| 1810 | 27. april: Beethoven predstavi 'Pismo za Elizo' Thérèsi Malfatti |
| 1811 | Oktober: Beethoven začne pisati sedmo simfonijo |
| 1812 | 2. marec: predstavitev 'Ljubljeni' Antoniji BrentanoMaj: pisanje sedme simfonije |
| 1813 | 8. december: prva javna predstavitev osme simfonije |
| 1814 | 27. februar: izvedba osme simfonije23. maj: prva predstavitev Fidelia |
| 1815 | 15. november: Ludwigov brat Carl umre. Ludwig dobi skrbništvo nad nečakom po nekaj obravnavah na sodišču. |
| 1816 | Oktober: Beethoven zboli. |
| 1817 | Začetek leta: Beethoven je še vedno bolan.10. september: pisanje prvih taktnic devete simfonije |
| 1818 | Februar: Beethovnov sluh je tako slab, da se mora pogovarjati z obiskovalci s pomočjo zvezka in pisala.3. december: Karl pobegne k materi, vendar Beethoven zahteva, da ga policija vrne k njemu. |
| 1819 | 11. januar: Beethovnu se odvzame skrbništvo nad Karlom zaradi gluhosti.November: skladanje dela 'Missa Solemnis' |
| 1820 | 8. april: Beethoven ponovno postane Karlov skrbnik skupaj s Karlom Petersom.  |
| 1821 | Januar in prihodnje mesece: Beethoven je redno bolan |
| 1822 | Oktober: nadaljuje s skladanjem devete simfonije in začne |
| 1823 | 6. marec: Beethoven imenuje Karla za svojega naslednikaDela na deveti simfoniji |
| 1824 | Dela na deseti simfoniji (samo prvi del je bil detajlno napisan)Februar: končal deveto simfonijo7. maj: javna izvedba devete simfonije |
| 1825 | 7. maj – 15. oktober: Beethoven se nastani v Badnu |
| 1826 | 6. avgust: Karl poizkuša narediti samomor. Je samo ranjen.December: Beethovnovo zdravje se slabša. Operirajo ga. |
| 1827 | Prve mesece leta ga ponovno operirajo.*Beethovnov zadnji podpis*22. marec: Beethoven prejme zadnje maziljenje*Vabilo na Beethovnov pogreb*26. marec: Ludwig van Beethoven umre29. marec: pogreb.*Beethovnov nagrobni spomenik na Dunaju* |

**Učitelji glasbe v Beethovnovem življenju**

Prvi Beethovnov učitelj je bil njegov oče. Na Dunaju je študiral z Mozartom. Še nekaj bolj znanih Beethovnovih učiteljev:

|  |  |
| --- | --- |
| **Ries** je mladega Beethovna učil violino v Bonnu. |  |
| **Neefe** je bil eden prvih Beethovnovih učiteljev orgel in skladanja. Leta 1783 je Neefe o Beethovnu napisal v glasbeni časopis: "Če bo tako nadaljeval, bo brez dvoma postal naslednji Mozart".Beethoven je vedno priznaval, da mu veliko dolguje. |  |
| Haydn je Beethovna med drugim učil kontrapunkt. Odnosi so bili zelo raznoliki, vendar je bil Beethoven zelo navezan na »očka« Haydna. Učil ga je med letoma 1792 in 1794. |  |
| **Albrechtsberger** je bil Beethovnov učitelj leto in pol leta 1794 in 1795. |  |
| Beethoven je študiral pri **Salieriju** od 1800 do 1802. Salieri ga je učil petja, predvsem za opero.Kasneje nista imela dosti stikov. |  |

**Beethovnovi učenci**

Beethoven ni imel veliko učencev. Tistih nekaj, ki je imelo to čast, da jih je Beethoven učil, mu je ostalo zvestih in naj zelo navezanih.

|  |  |
| --- | --- |
| Ferdinand Ries, sin Beethovnovega učitelja Franza Riesa, se je pri Beethovnu učil od 1801 do 1805 trikrat tedensko.Beethoven mu je pomagal pri karieri, on pa je Beethovnu prepisoval |  |
| Carl Czerny je bil sin učitelja klavirja Wensela Czernya. Z desetimi leti je znal večino Mozartovih del za klavir. Ko ga je Beethoven slišal, mu je predlagal učne ure klavirja dvakrat tedensko. Na Beethovnovo priporočilo je postal eden najbolj znanih učiteljev na Dunaju. Učil je Franza Lista in kraljico Viktorijo. |  |
| Rudolph je bil mlajši sin Leopolda II. Njegov brat François je postal cesar. Beethoven ga je učil klavir in skladanje. Bil je odličen pianist. Učil ga je vsak dan tudi po tri ure. Leta 1809 je postal eden od treh Beethovnovih dobrotnikov skupaj s Princem Kinsky in Princem Prince Lobkowitz. Nadvojvoda Rudolf je postal nadškof v Olmützu, vendar ga je Beethoven še vedno učil. |  |

\*\*\*\*\*\*\*\*\*\*\*\*

Viri:

Breda Oblak, Glasba v 18. in 19. stoletju

Lionel Salter, Vodič kroz klasičnu glazbu

Internet - <http://www.lvbeethoven.com/index_En.html>